
Energiatárolók és konvencionális erőművek szerepe a jövő tartalék piacán

Kulcsszavak: energetika;karbonsemlegesség;energiatároló;kiegyenlítő energia;modellezés
Különböző megállapodások születnek arra nézve, hogy hogyan védhető meg a bolygónk és hogyan kerülhető el a klímaváltozás. A megállapodások célul tűzik ki a teljes karbonsemlegeségget 2050-re. Ennek megfelelően a jövőben köszönhetően a növekvő megújuló energia kapacitásoknak a tartalékpiacok megbízhatósága és hatékonysága kulcsszerepet játszik az ellátásbiztonság fenntartásában. A dolgozatom célja az energiatárolók és a hagyományos erőművek jövőbeli szerepének vizsgálata a tartalékpiacokon. Az energiatárolási technológiák folyamatos fejlődése és a megújuló energiaforrások térnyerése új lehetőségeket és kihívásokat hoz a villamosenergia-rendszerek számára. Ezzel párhuzamosan a konvencionális erőművek rugalmassági képességei is fontosak maradnak a piaci stabilitás és az optimális költség-elosztás szempontjából.
A dolgozatomban a PLEXOS szoftverben felépített villamosenergia piaci és tartalékpiaci modelljeim alapján elemzem az energiatárolók és a konvencionális erőművek szerepét a 2030-as villamosenergia-rendszerben. Összehasonlítom a piaci mechanizmusokat és a különböző technológiák viselkedését annak megfelelően, hogy azok a villamosenergia-piac mellett a tartalék piacon is szerepelnek-e. Kitérek a magyarországi tartalékpiac felépítésére és szerepére is a jövő villamosenergia-rendszerében.



